
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 117 


5 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Απόφασης περί συστάσεως ομάδας εργα¬ 
σίας στα πλαίσια της Διακυβερνητικής Ελληνο-Ρωσι- 
κής Επιτροπής για την Οικονομική, Βιομηχανική, Τε¬ 
χνολογική και Επιστημονική Συνεργασία για την υλο¬ 
ποίηση της Συμφωνίας Ανταγορών Φυσικού Αερίου. 1 

Συμμόρφωση προς τις διατάξεις της οδηγίας 2002/78 
ΕΚτης Επιτροπήςτης 1ης Οκτωβρίου 2002, για την 
προσαρμογή στην τεχνική πρόοδο της οδηγίας 
71/320/ΕΟΚ του Συμβουλίου περί προσεγγίσεως 
των νομοθεσιών των κρατών μελών που αφορούν 
στην πέδηση ορισμένων κατηγοριών οχημάτων με 

κινητήρα και των ρυμουλκουμένων τους. 2 

Κατάργηση Νομικού Προσώπου με την επωνυμία 
«Σχολική Επιτροπή Γυμνασίου - Δημοτικού - Νηπια¬ 
γωγείου» Δ.Δ. Κάτω ΛεχωνίωνΔήμου Αρτέμιδος Ν. 

Μαγνησίας. 3 

Σύσταση στο Δήμο Εξαπλατάνου Ν. Πέλλας νομικού 
προσώπου με την επωνυμία «Σχολική Επιτροπή Δη¬ 
μοτικού Σχολείου και Νηπιαγωγείου Φούστανης». 4 

Κατάργηση στο Δήμο Εξαπλατάνου Ν. Πέλλας νομι¬ 
κού προσώπου με την επωνυμία «Σχολική Γ υμνασί¬ 
ου -Δημοτικού Σχολείου και Νηπιαγωγείου Κ/τας 
Φούστανης» και σύσταση νομικού προσώπου με 
την επωνυμία «Σχολική Επιτροπή Γ υμνασίου Φού¬ 


στανης» . 5 

Οργανισμός Εσωτερικής Υπηρεσίας του Δημοτικού 
Σταδίου Αλεξάνδρειας, Ν. Ημαθίας. 6 


ΑΠΟΦΑΣΕΙ Σ 

Αριθ. Φ. 1030.1/ΑΣ 3342 δις (1) 

Τροποποίηση Απόφασης περί συστάσεως ομάδας εργα¬ 
σίας στα πλαίσια της Διακυβερνητικής Ελληνο-Ρωσι- 
κής Επιτροπής για την Οικονομική, Βιομηχανική, Τε¬ 
χνολογική και Επιστημονική Συνεργασία για την υλο¬ 
ποίηση της Συμφωνίας Ανταγορών Φυσικού Αερίου. 

Ο ΥΦΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη τις διατάξεις: 

1) Του Ν. 1558/85 «Κυβέρνηση και Κυβερνητικά όργα¬ 


να» άρθρο 29Α, το οποίο προστέθηκε με το άρθρο 27 του 
Ν. 2081/92 (ΦΕΚ 154/Α/10.9.1992). 

2) Του Ν. 1748 (ΦΕΚ 20/Α71988) «Περί κυρώσεως Συμ¬ 
φωνίας μεταξύ των Κυβερνήσεων της Ελληνικής Δημο¬ 
κρατίας και της ΕΣΣΔ, για την προμήθεια φυσικού αερίου 
από την ΕΣΣΔ στην Ελληνική Δημοκρατία». 

3) Του Ν. 2032 (ΦΕΚ54/Α7 1992) «Περί κυρώσεως Συμ¬ 
φωνίας μεταξύ των Κυβερνήσεων της Ελληνικής Δημο¬ 
κρατίας και της ΕΣΣΔ για ανταγορές ελληνικών προϊό¬ 
ντων και υπηρεσιών ελληνικών εταιριών και οργανισμών 
έναντι των πληρωμών της αξίας του σοβιετικού φυσικού 
αερίου που θα προμηθευθεί η Ελλάδα». 

4) Τις διατάξεις της παρ. 5 του άρθρου 31 του Ν. 
2594/1998 «Οργανισμός του Υπουργείου Εξωτερικών», 
που κυρώθηκε με το Άρθρο Πρώτο του Ν. 2594/98 (ΦΕΚ 
62 Α), η οποία προστέθηκε με την παρ. 2 του άρθρου 11 
του Ν. 2947/2001 (ΦΕΚ243 Α). 

5) Της Κοινής Απόφασης του Πρωθυπουργού και του 
Υπουργού Εξωτερικών ΑΣ 474/28.2.2002 (ΦΕΚ 258/τ.Β7 
1.03.02) «Καθορισμός αρμοδιοτήτων του Υφυπουργού 
Εξωτερικών Α. Λοβέρδου». 

6) Του Πρωτοκόλλου της 4ης Συνόδου Μικτής Διακυβερ¬ 
νητικής Ελληνο-Ρωσικής Επιτροπής για την Οικονομική, 
Βιομηχανική, Επιστημονική και Τεχνολογική Συνεργασία 
που υπεγράφη στη Αθήνα στις 19 και 20 Νοεμβρίου 2001. 

7) Της Απόφασης του Υφυπουργού Εθνικής Οικονομίας 
106793/ΚΑΕ-4296/21.11.2000 «Σύσταση μόνιμης ομάδας 
εργασίας στα πλαίσια της Διακυβερνητικής Ελληνο-Ρωσι¬ 
κής Επιτροπής για την Οικονομική, Βιομηχανική, Επιστη¬ 
μονική και Τεχνολογική Συνεργασία για την υλοποίηση της 
Συμφωνίας Ανταγορών φυσικού αερίου», αποφασίζουμε: 

Την τροποποίηση της Απόφασης για την σύσταση ομά¬ 
δας εργασίας στα πλαίσια της Διακυβερνητικής Ελληνο- 
Ρωσικής Επιτροπής για την Οικονομική, Βιομηχανική, Επι¬ 
στημονική και Τεχνολογική Συνεργασία που προβλέπεται 
στη Συμφωνία Ανταγορών φυσικού αερίου, η οποία συ¬ 
γκροτείται από τους: 

Πρόεδρο: τον Αλέξανδρο Μηλιαρέση, Πληρεξούσιο 
Υπουργό Α', Β’ Γενικό Δ/ντή Γενικής Δ/νσης του ΥΠΕΞ, 
αναπληρούμενου από τον Γεωργιλέ, Δ/ντή της Β2 Δ/νσης 
Διμερών Οικονομικών Σχέσεων με χώρες ΚΑΚ του ΥΠΕΞ. 

Μέλη αυτής ορίζονται: 

1. Βασίλειος Τσομπανόπουλος: Γενικός Δ/ντής Ανάπτυ¬ 
ξης ΔΕΠΑ. 

2. Δημήτριος Γιάννος, Δ/ντής Δ/νσης Κεντρικής & Ανα- 
τολ. Ευρώπης & χωρών ΚΑΚτου Υπουργείου Οικονομίας 
& Οικονομικών. 

3. Κων/νος Παπαχρήστου, Προϊστάμενος Γ ραφείου για 
τα Αντισταθμιστικά Οφέλη του Υπουργείου Οικονομίας & 
Οικονομικών. 

4. Αναστασία Ζωγράφου, Γραμματέας Α' ΟΕΥ, Υπουρ¬ 
γείο Εξωτερικών. 

5. Κων/νος Φραγκογιάννης, εκπρόσωπος Συνδέσμου 
Ελληνικών Βιομηχανιών. 

6. Χριστίνα Σακελλαρίδου, Πρόεδρος Πανελληνίου 
Συνδέσμου Εξαγωγέων. 

7. Αναστάσιος Αλεξανδρίδης, Εκτελεστικός Αντιπρόε¬ 
δρος ΣΒΒΕ. 

8. Χαράλαμπος Φιλαδαρλής, Αντιπρόεδρος ΣΕΒΕ 

9. Αλεξία Τσάτσου, Νομικός Συνεργάτης Γ ραφείου κου 
ΥΦΥΠΕΞ. 

Έργο της μόνιμης ομάδας εργασίας θα είναι: 

• Η επικαιροποίηση της Συμφωνίας της 23ης Δεκεμβρί¬ 
ου 1988. 

• Η προετοιμασία προτάσεων, σχετικά με νέες μορφές 
εμπορικής και οικονομικής Συνεργασίας μεταξύ Ελλάδος 
και Ρωσίας. 

• Ο προσδιορισμός των πινάκων Ανταγορών προϊόντων 
και υπηρεσιών για την προμήθεια του φυσικού αερίου 
από τη Ρωσική Ομοσπονδία σύμφωνα με τα σημερινά δε¬ 
δομένα. 

• Η προετοιμασία της ποσοστιαίας κατανομής κατά κα¬ 
τηγορίες ελληνικών προϊόντων και υπηρεσιών που θα 
αγοράζονται από τη ρωσική πλευρά στις περιόδους που 
έχουν καθορισθεί ή θα καθορίζονται στο μέλλον στη συμ¬ 
φωνία για την προμήθεια του φυσικού αερίου. 

• Και ο καθορισμός του κατάλληλου μηχανισμού παρα¬ 
κολούθησης της υλοποίησης της Συμφωνίας αυτής. 

Η ομάδα εργασίας θα συνέρχεται στις ημερομηνίες που 
θα συμφωνούνται από τις δύο πλευρές και θα εκτελεί το 
έργο της και ώρες πέραν του ωραρίου εργασίας 

Η ομάδα εργασίας, εφόσον κριθεί αναγκαίο, μπορεί να 
συνέρχεται και εκτάκτως για την επίλυση μεμονωμένων 
προβλημάτων, που τυχόν θα εμφανιστούν στην πορεία υλο¬ 
ποίησης των ανταγορώντης Συμφωνίας φυσικού αερίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,28 Ιανουάριου 2003 

Ο ΥΦΥΠΟΥΡΓΟΣ 

ΑΝΔΡΕΑΣΛΟΒΕΡΔΟΣ 

-♦- 

Αριθ. 58860/2751 (2) 

Συμμόρφωση προς τις διατάξεις της οδηγίας 2002/78 ΕΚ 
της Επιτροπής της 1ης Οκτωβρίου 2002, για την προ¬ 
σαρμογή στην τεχνική πρόοδο της οδηγίας 
71/320/ΕΟΚ του Συμβουλίου περί προσεγγίσεως των 
νομοθεσιών των κρατών μελών που αφορούν στην πέ¬ 
δηση ορισμένων κατηγοριών οχημάτων με κινητήρα 
και των ρυμουλκουμένων τους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη 

1. Τις διατάξεις: 


α. Του άρθρου 84 του κ.ο.κ. που κυρώθηκε με το Ν. 
2696/99 (Α' 57) «Κύρωση του Κώδικα Οδικής Κυκλοφορίας». 

β. Του δεύτερου άρθρου του Ν. 2077/1992 (ΑΊ36) «Κύ¬ 
ρωση της Συνθήκης για την Ευρωπαϊκή Ένωση και των 
σχετικών πρωτοκόλλων και δηλώσεων που περιλαμβάνο¬ 
νται στην Τελική πράξη». 

γ. Του άρθρου 1 τωνπαρ. 1 και 3 του Ν. 1338/1983 (Α' 
34) «εφαρμογή του Κοινοτικού Δικαίου» όπως τροποποι¬ 
ήθηκε με την παρ. 1 του άρθρου 6 του Ν. 1440/84 (Α' 70) 
«Συμμετοχή της Ελλάδος στο κεφάλαιο της Ευρωπαϊκής 
Ενώσεως Άνθρακος καιΧάλυβος και του Οργανισμού ΕΥ- 
ΡΑΤΟΜ» και του άρθρου 65 του Ν. 1892/90 (Α' 101). 

δ. Του άρθρου 29α του Ν. 1558/85 «Κυβέρνηση και Κυ¬ 
βερνητικά Όργανα», (ΑΊ37) που προστέθηκε με το άρ¬ 
θρο 27 του Ν. 2081/92 (ΑΊ54) και αντικαταστάθηκε από 
την παρ. 2α του άρθρου Ιτου Ν. 2469/1997(Α'38). 

ε. Του Π.Δ. 431/83 (Α 160/83) «Προσαρμογή της Ελλη¬ 
νικής νομοθεσίας προς τις διατάξεις της 70/156 ΕΟΚ οδη¬ 
γίας του Συμβουλίου των Ευρωπαϊκών Κοινοτήτων της 
6ης Φεβρουάριου 1970, για την προσέγγιση των νομοθε¬ 
σιών των Κρατών - Μελών που αφορούν την έγκριση των 
οχημάτων με κινητήρα και των ρυμουλκουμένων τους, 
όπως ισχύει σήμερα. 

στ. Του Προεδρικού Διατάγματος 537/83 (Α' 210) «Περί 
συμμόρφωσης της Ελληνικής νομοθεσίας με τις διατά¬ 
ξεις της οδηγίας 71/320/ΕΟΚ του Συμβουλίου των Ευρω¬ 
παϊκών Κοινοτήτων, της 26ης Ιουλίου 1971 «για την προ¬ 
σέγγιση των νομοθεσιών των κρατών - μελών που αφο¬ 
ρούν την πέδηση ορισμένων κατηγοριών οχημάτων με 
κινητήρα και των ρυμουλκουμένων τους» όπως τροπο¬ 
ποιήθηκε με τις οδηγίες της Επιτροπής των Ευρωπαϊκών 
Κοινοτήτων 74/132/ΕΟΚ/11.2.1974, 75/524/ΕΟΚ/25.7.75 
και 79/489/ΕΟΚ/18.4.1979. 

ζ. Της κ.υ.α. 39159/4594/91(Β' 1019) «Περί τροποποίη¬ 
σης του Π.Δ. 537/83 σε συμμόρφωση προς τις διατάξεις 
της οδηγίας 91/422/ΕΟΚτης 15ης Ιουλίου 1991». 

η. Της κ.υ.α. 1386/74/99, περί συμμόρφωσης προς τις 
διατάξεις της οδηγίας 98/12/ΕΚ της Επιτροπής της 27ης 
Ιανουάριου 1988 «για την προσαρμογή στην τεχνική πρό¬ 
οδο της οδηγίας 71/320/ΕΟΚ του Συμβουλίου για την 
προσέγγιση των νομοθεσιών των κρατών μελών που αφο¬ 
ρούν την πέδηση ορισμένων κατηγοριών μηχανοκινήτων 
οχημάτων και των ρυμουλκουμένων τους». 

2. Την ανάγκη συμμόρφωσης της Ελληνικής νομοθε¬ 
σίας προς τις διατάξεις της οδηγίας 2002/78/ΕΚ της Επι¬ 
τροπής της 1ης Οκτωβρίου 2002 «για την προσαρμογή 
στην τεχνική πρόοδο της οδηγίας 71/320/ΕΟΚ του Συμ¬ 
βουλίου «περί προσεγγίσεως των νομοθεσιών των κρα¬ 
τών μελών που αφορούν την πέδηση ορισμένων κατηγο¬ 
ριών οχημάτων με κινητήρα και των ρυμουλκουμένων 
τους»(ΕΕ ί 267/23 της 4.10.2002). 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

ΤαπαραρτήματαΙ, ΙΧ,καιΧντου Π.Δ. 537/83, όπως ισχύ¬ 
ει σήμερα, τροποποιούνται σύμφωνα με το παράρτημα 
της παρούσας. 

ΠΑΡΑΡΤΗΜΑ 

Τα παραρτήματα της οδηγίας 71 /320/ΕΟΚτροποποιού- 
νται ως εξής: 

1. Στο παράρτημα 1 σημείο 2. προστίθενται τα ακόλου¬ 
θα σημεία 2.3 έως 2.3.4: 

2.3. Επενδύσεις πεδών και συγκροτήματα επένδυσης 
πεδών. 

2.3.1. Τα συγκροτήματα επένδυσης πεδών που χρησι¬ 
μοποιούνται για την αντικατάσταση κατασκευαστικών 
στοιχείων μετά το πέρας της διάρκειας ζωής τους πρέπει 
να πληρούν τις απαιτήσεις του παραρτήματος XV για τις 
κατηγορίες εκείνες των οχημάτων που ορίζονται στο ση¬ 
μείο 1.1. του παραρτήματος XV. 

2.3.2. Ωστόσο, αν τα συγκροτήματα επένδυσης πεδών 
ανήκουν σε τύπο ο οποίος καλύπτεται από το σημείο 1.2. 
της προσθήκης στο παράρτημα IX και προορίζονται για 
εγκατάσταση σε όχημα/άξονα/πέδη που αφορά το σχετι¬ 
κό έγγραφο έγκρισης τύπου, δεν χρειάζεται να συμμορ¬ 
φώνονται με το παράρτημα XV, υπό την προϋπόθεση ότι 
πληρούν τις απαιτήσεις των σημείων 2.3.2.1. έως 2.3.2.2. 

2.3.2.1. Σήμανση 

Τα συγκροτήματα επένδυσης πεδών πρέπει να συνο¬ 
δεύονται τουλάχιστον από τις ακόλουθες πληροφορίες: 

2.3.2.1.1. το όνομα ή την εμπορική επωνυμία του κατα¬ 
σκευαστή του οχήματος ή του στοιχείου 

2.3.2.1.2. τη μάρκα και το χαρακτηριστικό αριθμό παρ¬ 
τίδας του συγκροτήματος επένδυσης πεδών όπως ανα¬ 
γράφονται στις πληροφορίες που αναφέρονται στο ση¬ 
μείο 2.3.4. 

2.3.2.2. Συσκευασία 

Τα συγκροτή ματα επένδυσης πεδών πρέπει να συσκευ¬ 
άζονται σε παρτίδες ανά άξονα σύμφωνα με τις ακόλου¬ 
θες απαιτήσεις: 

2.3.2.2.1. κάθε συσκευασία πρέπει να είναι σφραγισμέ¬ 
νη και σχεδιασμένη έτσι ώστε να είναι εμφανές εάν έχει 
προηγουμένως ανοιχθεί 

2.3.2.2.2. κάθε συσκευασία πρεπει να αναγράφει του¬ 
λάχιστον: 

2.3.2.2.2. Ι. την ποσότητα συγκροτημάτων επένδυσης 
πεδίων που περιέχει 

2.3.2.2.2.2. το όνομα ή/και την εμπορική επωνυμία του 
κατασκευαστή του οχήματος ή του στοιχείου 

2.3.2.2.2.3. τη μάρκα και του (τους) χαρακτηριστικό(- 
ούς) αριθμό (-ούς) παρτίδας(-ών) του (των) συγκρατήμα- 
τος(-ημάτων) επένδυσης πεδών, όπως αναγράφονται 
στις πληροφορίες που αναφέρονται στο σημείο 2.3.4. 

2.3.2.2.2.4. του (τους) χαρακτηριστικό(-ούς) αριθμό(- 
ούς) της παρτίδας ανά άξονα, όπως αναγράφεται στις 
πληροφορίες που αναφέρονται στο σημείο 2.3.4. 

2.3.2.2.2.5. επαρκείς πληροφορίες για να μπορέσει ο 
πελάτης να προσδιορίσει τα οχήματα/άξονες/πέδες για 
τα οποία έχει εγκριθεί το περιεχόμενο της συσκευασίας. 

2.3.2.2.3. Κάθε συσκευασία πρέπει να περιέχει οδηγίες 
τοποθέτησης με ιδιαίτερη αναφορά των μικροϋλικών 
όπου να επισημαίνεται ότι τα συγκροτήματα επένδυσης 
πεδών πρέπει να αντικαθίστανται κατά άξονες. 

2.3.2.2.3. Ι. Οι οδηγίες τοποθέτησης μπορούν εναλλα¬ 
κτικά να παρέχονται μαζί με το πακέτο που περιέχει το συ¬ 
γκρότημα επένδυσης πεδών, σε ξεχωριστή διαφανή συ¬ 
σκευασία. 

2.3.3. Τα συγκροτήματα επένδυσης πεδών που παρέ¬ 
χονται στους κατασκευαστές οχημάτων αποκλειστικά για 
χρήση κατά τη διάρκεια συναρμολόγησης των οχημάτων 
δεν χρειάζεται να πληρούν τις απαιτήσεις των παρακάτω 
σημείων 2.3.2.1. και 2.3.2.2. 

2.3.4. Ο κατασκευαστής του οχήματος πρέπει να παρέ¬ 


χει στηντεχνική υπηρεσία ή/καιτην αρχή που χορηγείτην 
έγκριση τις απαραίτητες πληροφορίες σε ηλεκτρονική 
μορφή όπου θα γίνεται σύνδεση μεταξύ των σχετικών 
αριθμών των παρτίδων και των εγγράφων έγκρισης τύ¬ 
που. 

Οι πληροφορίες αυτές πρέπει να περιέχουν: 

-την (τις) μάρκα(-ες) και τον (τους) τύπο(-ους) του (των) 
οχήματος (-ων), 

-την (τις) μάρκα(-ες) καιτον (τους) τύπο(-ους) της επέν¬ 
δυσης πεδών, 

-τον (τους) αρθμό(-ούς) παρτίδας(-ων) καιτηνποσότη- 
τα των συγκροτημάτων επένδυσης πεδών. 

- τον (τους) χαρακτηριστικό(-ούς) αριθμό(-ούς) της 
παρτίδας ανά άξονα, 

- τον αριθμό έγκρισης τύπου του συστήματος πέδης 
του (των) αντίστοιχου (-ων) τύπου(-ων) οχήματος. 

2. Το προσάρτημα 1 του παραρτήματος IX τροποποιεί¬ 
ται ως εξής: 

α) η πρώτη γραμμή του πιστοποιητικού έγκρισης τύπου 
ΕΚ αντικαθίσταται από την ακόλουθη: 

«Ανακοίνωση (*) που αφορά 

(*) Εφόσον το ζητήσει ο (οι) αιτών(-ούντες) σύμφωνα με 
το παράρτημα XVτης οδηγίας 71 /320/ ΕΟΚ, η αρμόδια 
για την έγκριση τύπου παράσχει τις πληροφορίες που 
αναφέρονται στο προσάρτημα 3 του παραρτήματος IX 
της οδηγίας. Ωστόσο, οι εν λόγω πληροφορίες δεν 
πρέπει να παρέχονται για σκοπούς άλλους από τις 
εγκρίσεις τύπου σύμφωνα με το παράρτημα XV της 
οδηγίας 71/320/ΕΟΚ. 

β) στην προσθήκη του πιστοποιητικού έγκρισης τύπου 
ΕΚ. τα σημεία 1.2, 1.2.1 και 1.2.2 αντικαθίστανται από τα 
ακόλουθα σημεία: 

1.2. Επενδύσεις πεδών 

1.2.1. Επενδύσεις πεδών που υποβλήθηκαν σε δοκιμή 
σύμφωνα με τις σχετικές διατάξεις του παραρτήματος II 

1.2.1.1. Μάρκα(-ες) καιτύπος(-οι) επενδύσεων πεδών. 

1.2.2. Εναλλακτικές επενδύσεις πεδών που υποβλήθη¬ 
καν σε δοκιμή σύμφωνα με το παράρτημα XII. 

1.2.2.1. Μάρκα(-ες) και τύπος επενδύσεων πεδών: 

3. Το παράρτημα XVτροποποιείται ως εξής: 

α) το σημείο 6.1. αντικαθίσταται από το ακόλουθο κα¬ 
μένο: 

Ανταλλακτικά συγκροτήματα επένδυσης πεδών των 
οποίων ο τύπος έχει εγκριθεί σύμφωνα με την παρούσα 
οδηγία πρέπει να συσκευάζονται σε παρτίδες ανά άξονα» 

β) το σημείο 6.3.4 ανπκαθίσταται από το ακόλουθο κεί¬ 
μενο: 

«επαρκείς πληροφορίες για να μπορέσει ο πελάτης να 
προσδιορίσει τα οχήματα/άξονες/πέδες για τα οποία έχει 
εγκριθεί το περιεχόμενο της συσκευασίας». 

Άρθρο 2 

Από 1ης Ιανουάριου 2003 η αρμόδια υπηρεσία επιτρέ¬ 
πει, για λόγους που αφορούν τα συστήματα πέδησης 
οχημάτων, την πώληση και τη θέση σε λειτουργία ανταλ¬ 
λακτικών επενδύσεων πεδών, εφόσον αυτά πληρούν τις 
απαιτήσεις του Π.Δ. 537/83, όπως τροποποιείται απάτην 
παρούσα. 

Άρθρο 3 

Η αρμόδια υπηρεσία επιτρέπει την πώληση και θέση 
σε λειτουργία ανταλλακτικών επενδύσεων πεδών, που 

προορίζονται να τοποθετηθούν σε οχήματα για τα 
οποία είχε χορηγηθεί έγκριση τύπου πρίν την ισχύ του 
Π.Δ.53783, όπως ισχύει, με την προϋπόθεση ότι αυτά 
πληρούν τις προδιαγραφές προγενέστερων του Π.Δ. 
537/83 όπως ισχύει μετάτηντροποποίηση απάτην κ.υ.α 
1386/74/99, διατάξεων που ίσχυαν όταν τέθηκαν σε κυ¬ 
κλοφορία τα εν λόγω οχήματα. Σε κάθε περίπτωση οι εν 
λόγω επενδύσεις πεδών δεν επιτρέπεται να περιέχουν 
αμίαντο. 

Άρθρο 4 

Η παρούσα απόφαση ισχύει από την ημέρα της δημοσί¬ 
ευσής της στην Εφημερίδα της Κυβερνήσεως, εκτός αν 
άλλως ορίζεται στην παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΧΡΙΣΤΟΔΟΥΛΑΚΗΣ X. ΒΕΡΕΛΗΣ 

-♦- 

Αριθ. 208721 (3) 

Κατάργηση Νομικού Προσώπου με την επωνυμία «Σχο¬ 
λική Επιτροπή Γυμνασίου - Δημοτικού - Νηπιαγωγεί¬ 
ου» Δ.Δ. Κάτω Λεχωνίων Δήμου Αρτέμιδος Ν. Μα¬ 
γνησίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του αρθρ.203του Π.Δ. 410/95. (Δημοτι¬ 
κός και Κοινοτικός Κώδικας). 

2. Τις διατάξεις της παρ. 8του αρθρ. 5του Ν. 1894/90. 

3. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

4. Την 161238/2001 απόφαση του Γενικού Γραμματέα 
Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογραφή 
εγγράφων). ΦΕΚ.597/τ.Β/21.5.2001. 

5. Την 10010/3.6.1991 απόφαση του Νομάρχη Μαγνη¬ 
σίας με την οεοίασυστήθηκε η «Σχολική Επιτροπή του Γυ¬ 
μνασίου - Δημοτικού - Νηπιαγωγείου» Δ.Δ. Κάτω Λεχω¬ 
νίων του Δήμου Αρτέμιδας. 

6. Την 195/2002 απόφαση του Δημοτικού Συμβουλίου 
Αρτέμιδας, αποφασίζουμε: 

Το Νομικό Πρόσωπο με την επωνυμία «Σχολική Επιτρο¬ 
πή Γ υμνασίου - Δημοτικού -Νηπιαγωγείου» Δ.Δ. Κάτω Λε¬ 
χωνίων του Δήμου Αρτέμιδος που είχε συσταθεί με την 
αριθ. 10010/3.6.1991 απόφαση του Νομάρχη Μαγνησίας 
καταργείται. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 16 Ιανουάριου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 


Αριθ. 9308 (4) 

Σύσταση στο Δήμο Εξαπλατάνου Ν. Πέλλας νομικού προ¬ 
σώπου με την επωνυμία «Σχολική Επιτροπή Δημοτικού 
Σχολείου και Νηπιαγωγείου Φούστανης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις παρ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α 
100 ). 

2) Τις διατάξεις της παρ. 8 του άρθρου 8 του Ν. 
2158/1993 (ΦΕΚΑ7109) «Εκσυγχρονισμόςτου Ιδρύματος 
Κρατικών Υποτροφιών (Ι.Κ.Υ.) και άλλες διατάξεις» όπως 
τροποποιήθηκαν και καταργήθηκαν με τις όμοιες της 
παρ. 2περ. ε'του άρθρου 64του Ν. 2213/94. 

3) Τιςδιατάξειςτου άρθρου 203του Π.Δ. 410/95 (Δ.Κ.Κ) 

4) Τις διατάξεις άρθρου 7 του Ν. 2503/97 (ΦΕΚ 
107/Τ.Α/30.5.97). «Διοίκηση, οργάνωση, στελέχωση της 
Περ/ρειας, ρύθμιση θεμάτων για την Τοπ. Αυτ/ση και άλ¬ 
λες διατάξεις». 

5) Την 155/2002 απόφαση του Δημοτικού Συμβουλίου 
Εξαπλατάνου Περί σύστασης ίδιου νομικού προσώπου με 
την επωνυμία «Σχολική Επιτροπή Δημοτικού Σχολείου και 
Νηπιαγωγείου Φούστανης». 

6) Τις διατάξεις του άρθρου 27 του Ν. 2081/92 (ΦΕΚ 
54/Τ.Δ/10.9.92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις. 

7) Την 5631/26.7.2000 (ΦΕΚ 1339/Β/2000) απόφαση 
Γεν. Γραμμ. Περιφ. Κεντρικής Μακεδονίας περιορισμού 
εισηγητών και μεταβίβαση εξουσίας «Με εντολή Γενικού 
Γ ραμματέα» αποφάσεων εγγράφων και άλλων πράξεων 
στον Γενικό Δ/ντή, στους Προϊσταμένους Δ/νσεων και 
Προϊσταμένους Τμημάτων και Γ ραφείων των Υπηρεσιών 
της Περ/ρειας, αποφασίζουμε: 

Α. Συστήνουμε στο Δήμο Εξαπλατάνου Νομικό Πρόσω¬ 
πο με την επωνυμία « Σχολική Επιτροπή Δημοτικού Σχο¬ 
λείου και Νηπιαγωγείου Φούστανης». 

1. Σκοπόςτου Ν.Π. είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιώντων επίπλων εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα, σκεύη με βι¬ 
βλία για τις σχολικές βιβλιοθήκες με άλατα μέσα που είναι 
απαραίτητα για την λειτουργία τους και γενικότερα η λή¬ 
ψη όλων των μέτρων που κρίνονται αναγκαία για την στή¬ 
ριξη της διοικητικής λειτουργίας των Σχολικών Μονάδων. 

2. Το Ν.Π. διοικείται από δμελές Διοικητικό Συμβούλιο 
αποτελούμενο από: 

α) τον εκάστοτε Δήμαρχο ή άλλο μέλος του Δημοτικού 
Συμβουλίου, το οποίο ορίζεται απ’ αυτόν με τον αναπλη¬ 
ρωτή του, ως Πρόεδρο. 

β) Τους εκάστοτε Δ/ντές του Δημοτικού Σχολείου και 
Νηπιαγωγείου. 

γ) Τον εκάστοτε Πρόεδρο του Συλλόγου Γονέων & Κη¬ 
δεμόνων του Δημοτικού Σχολείου ως μέλος με αναπλη¬ 
ρωτή του τον Αντιπρόεδρο του Συλλόγου. 

δ) έναν (1) δημότη, που ψηφίζεται από το Δημοτικό Συμ¬ 
βούλιο. 

3. Η θητεία των μελών του Διοικητικού Συμβουλίου λή¬ 
γει με την λήξη της παρούσας δημοτικής περιόδου και 
ακολουθεί κάθε φορά την Δημοτική περίοδο. 

Το Δ.Σ. εκλέγει μεταξύ των μελώντου τον Αντιπρόεδρο 
και τον Γραμματέα 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου Εξαπλατάνου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Εξαπλατάνου, γιατοτρέχονοικ. έτος 2002 καθώς και 
για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Δεκεμβρίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 9309 (5) 

Κατάργηση στο Δήμο Εξαπλατάνου Ν. Πέλλας νομικού προ¬ 
σώπου με την επωνυμία «Σχολική Γυμνασίου -Δημοτικού 
Σχολείου και Νηπιαγωγείου Κ/τας Φούστανης» και σύ¬ 
σταση νομικού προσώπου με τηνεπωνυμία «Σχολική Επι¬ 
τροπή Γ υμνασίου Φούστανης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την αριθμ. 8745/12.6.1991 (ΦΕΚ 495/τ. Β'/9.7.1991) από¬ 
φαση Νομάρχη Πέλλας «περί σύστασης ιδίου νομικού προ¬ 
σώπου με την επωνυμία» Σχολική Επιτροπή Γυμνασίου - 
Δημοτικού Σχολείου και Νηπιαγωγείου Κ/τας Φούστανης». 

2) Τις παρ. 8-15 του άρθρου 5 του Ν.1894/1990 «Για 
την ακαδημία Αθηνών και άλλες εκπαιδευτικές διατά¬ 
ξεις» (Α 100). 

3) Τις διατάξεις της παρ. 8 του άρθρου 8 του Ν. 
2158/1993 (ΦΕΚΑ7109) «Εκσυγχρονισμόςτου Ιδρύματος 
Κρατικών Υποτροφιών (Ι.Κ.Υ.) και άλλες διατάξεις» όπως 
τροποποιήθηκαν και καταργήθηκαν με τις όμοιες της 
παρ. 2περ. ε'του άρθρου 64του Ν. 2218/94. 

3) Τις διατάξεις του άρθρου 203 του Π.Δ. 410/95 (Δ.Κ.Κ) 

4) Τις διατάξεις άρθρου 7 του Ν. 2503/97 (ΦΕΚ 
107/τ.Α'/30.5.97). «Διοίκηση, οργάνωση, στελέχωση της 
Περ/ρειας, ρύθμιση θεμάτων για την Τοπ. Αυτ/ση και άλ¬ 
λες διατάξεις». 

5) Την 154/2002 απόφαση του Δημοτικού Συμβουλίου 
Εξαπλατάνου Περί κατάργησης νομικού προσώπου με 
την επωνυμία «Σχολική Επιτροπή Γ υμνασίου -Δημοτικού 
Σχολείου και Νηπιαγωγείου Κ/τας Φούστανης» και σύ¬ 
στασης ιδίου νομικού προσώπου με την επωνυμία «Σχολι¬ 
κή Επιτροπή Γ υμνασίου Φούστανης». 


6) Τις διατάξεις του άρθρου 27 του Ν. 2081/92 (ΦΕΚ 
54/τ.Δ'/10.9.92) αναφορικά με τον έλεγχο δαπανών που 
προκαλούν οι κανονιστικές διοικ/κές πράξεις. 

7) Την αριθμ. 5631/26.7.2000 (ΦΕΚ 1339/Β/2000) από¬ 
φαση Γεν. Γραμμ. Περιφ. Κεντρικής Μακεδονίας περί ορι¬ 
σμού εισηγητών και μεταβίβαση εξουσίας «Με εντολή Γενι¬ 
κού Γ ραμματέα» αποφάσεων εγγράφων και άλλων πράξεων 
στον Γενικό Δ/ντή, στους Προϊσταμένους Δ/νσεων και Προϊ¬ 
σταμένους Τμημάτων και Γραφείων των Υπηρεσιών της 
Περ/ρειας, αποφασίζουμε: 

Α. Καταργούμε την αριθμ. 8745/12.6.1991 (ΦΕΚ 
495/τ.Β'/9.7.1991) απόφαση Νομάρχη Πέλλας περί σύ¬ 
στασης ιδίου νομικού προσώπου με την επωνυμία «Σχολι¬ 
κή Επιτροπή Γ υμνασίου - Δημοτικού Σχολείου και Νηπια¬ 
γωγείου Κ/τας Φούστανης». 

Β. Συστήνουμε στο Δήμο Εξαπλατάνου Νομικό Πρόσω¬ 
πο με την επωνυμία «Σχολική Επιτροπή Γ υμνασίου Φού¬ 
στανης» 

1. Σκοπός του Ν.Π. είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας .θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα, σκεύη με βιβλία 
για την σχολική βιβλιοθήκη και γενικά με άλατα μέσα που εί¬ 
ναι απαραίτητα για την λειτουργία τους και γενικότερα η 
λήψη όλων των μέτρων που κρίνονται αναγκαία για την στή¬ 
ριξη της διοικητικής λειτουργίας των Σχολικών Μονάδων. 

2. Το Ν.Π. διοικείται από δμελές Διοικητικό Συμβούλιο 
αποτελούμενο από: 

α) τον εκάστοτε Δήμαρχο ή άλλο μέλος του Δημοτικού 
Συμβουλίου, το οποίο ορίζεται απ’ αυτόν με τον αναπλη¬ 
ρωτή του, ως Πρόεδρο. 

β) Τον εκάστοτε Δ/ντή του Γ υμνασίου ως μέλος με ανα¬ 
πληρωτή του τον νόμιμο εκπρόσωπό του. 

γ) Τον εκάστοτε Πρόεδρο του Συλλόγου Γονέων του 
Γ υμνασίου , ως μέλος με αναπληρωτή του τον Αντιπρόε¬ 
δρο του Συλλόγου. 

δ) έναν (1) δημότη, που ψηφίζεται από το Δημοτικό Συμ¬ 
βούλιο. 

ε) Τον εκάστοτε εκπρόσωπο του ΙδμελούςΔ.Σ. μαθητι¬ 
κών κοινοτήτων Γ υμνασίου, ως μέλος με αναπληρωτή του 
τον Αντιπρόεδρο. 

3. Η θητεία των μελώντου Διοικητικού Συμβουλίου λή¬ 
γει με την λήξη της παρούσας δημοτικής περιόδου και 
ακολουθεί κάθε φορά την Δημοτική περίοδο. 

Το Δ.Σ εκλέγει μεταξύ των μελών του τον Αντιπρόεδρο 
και τον Γ ραμματέα. 

4. Πόροι του Νομικού Προσώπου είναι: 

α) Η ετήσια επιχορήγηση του Δήμου Εξαπλατάνου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 

όταν αυτός απουσιάζει ή κωλύεται από τον Αντιπρόεδρο. 

Από τις διατάξεις της απόφασης αυτής δενπροκαλείται 
επιπλέον δαπάνη σε βάρος του προϋπολογισμού του Δή¬ 
μου Εξαπλατάνου, για το τρέχον οικ. έτος 2002 καθώς και 
για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 20 Δεκεμβρίου 2002 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 141 (6) 

Οργανισμός Εσωτερικής Υπηρεσίας του Δημοτικού 
Σταδίου Αλεξάνδρειας, Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις 

Α. Του Ν. 2503/97 «Διοίκηση, Οργάνωση, Στελέχωση 
της Περιφέρειας, Ρύθμιση των θεμάτων για την Τοπική 
Αυτ/ση και άλλες διατάξεις». 

Β. Του άρθρου 12του Ν. 1188/81 όπως τροποποιήθηκε 
από το άρθρο 26 του Ν. 1832/89 και αντικαταστάθηκε με 
το άρθρο 8παρ. 5 του Ν. 2307/95. 

Γ. Των άρθρων 26Α «Δημοτικοί και Κοινοτικοί Χώροι 
Άθλησης», 198 «Λειτουργία του Διοικητικού Συμβουλίου 
και εποπτεία» και 203 «Λοιπά Δημοτικά και Κοινοτικά Νο¬ 
μικά Πρόσωπα»του Δ.Κ.Κ. (Π.Δ. 410/95). 

2. Το34316/12.9.2001 έγγραφο του ΥΠ.ΕΣ.Δ.Δ.Α. με θέ¬ 
μα «Διαβίβαση σχεδίου Ο.Ε.Υ. των Δημοτικών και Κοινοτι¬ 
κών Χώρων Άθλησης». 

3. Την αριθ. 6140/30.7.2001 (ΦΕΚ 1101/Β/01) απόφασή 
μας με την οποία συστάθηκε στο δήμο Αλεξάνδρειας νο¬ 
μικό πρόσωπο με την επωνυμία «Δημοτικό Στάδιο Αλε¬ 
ξάνδρειας». 

4. Την 16/2002 απόφαση του Διοικητικού Συμβουλίου 
του Δημοτικού Σταδίου Αλεξάνδρειας με την οποία κα¬ 
ταρτίσθηκε ο Ο.Ε.Υ. του ανωτέρω Νομικού Προσώπου. 

5. Την 101/2002 απόφαση του δημοτικού συμβουλίου 
Αλεξάνδρειας με την οποία επικύρωσε την ανωτέρω από¬ 
φαση του Διοικητικού Συμβουλίου. 

6. Το 25/2002 πρακτικό Υπηρεσιακού Συμβουλίου Υπαλ¬ 
λήλων Ο.Τ.Α. Ν. Ημαθίας, στο οποίο διατυπώνει τη σύμ¬ 
φωνη γνώμη του επί της απόφασης του Διοικητικού Συμ¬ 
βουλίου του Δημοτικού Σταδίου Αλεξάνδρειας. 

7. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
«με εντολή Γενικού Γραμματέα Περιφέρειας», αποφασί¬ 
ζουμε: 

Νομιμοποιούμε την αριθ. 16/2001 απόφαση Διοικητικού 
Συμβουλίου του Δημοτικού Σταδίου Αλεξάνδρειας με την 
οποία ψηφίζεται ο Οργανισμός Εσωτερικής Υπηρεσίας 
του εν λόγω δημοτικού νομικού προσώπου ως εξής: 

ΟΡΓΑΝΙΣΜΟΣ ΕΣΩΤΕΡΙΚΩΝ ΥΠΗΡΕΣΙΩΝ 
ΔΗΜΟΤΙΚΟΥ ΣΤΑΔΙΟΥ ΑΛΕΞΑΝΔΡΕΙΑΣ 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΣΤΑΔΙΟΥ ΑΛΕΞΑΝΔΡΕΙΑΣ 

Οι Υπηρεσίες του Δημοτικού Σταδίου Αλεξάνδρειας λει¬ 
τουργούν σε επίπεδο Γ ραφείου. 


Σε επίπεδο Γραφείου, ασκούνται όλες οι αρμοδιότητες 
του Δημοτικού Σταδίου Αλεξάνδρειας. 

Άρθρο 2 

ΑΡΜΟΔΙΟΤΗΤΕΣ ΓΡΑΦΕΙΟΥ 

1. Φροντίζει για την έγκαιρη και σωστή υλοποίηση των 
Αποφάσεωντου Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω¬ 
ση με προσωπικό του τμήματός του και για την απόδοση 
των προγραμμάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού Λειτουργίας του Δημοτικού Σταδίου. 

4. Έχει την ευθύνη για την ομαλή λειτουργία, τάξη και 
καθαριότητα του Δημοτικού Σταδίου σε θέματα συντήρη- 
σης-καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με Απόφασή του. 

6. Μετά από συνεννόηση με τους υπαλλήλους εισηγεί- 
ται για τις αναγκαίες προμήθειες. 

7. Σε συνεννόηση με τους υπαλλήλους και τα Αθλητικά 
Σωματεία προβαίνει στην έκδοση προγράμματος Λει¬ 
τουργίας προπονήσεως Αθλητικών Σωματείων. 

8. Σε συνεννόηση με το συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Δ.Σ. για την παραχώρηση των εγκατα¬ 
στάσεων για τη διεξαγωγή αθλητικών και πολιτιστικών εκ¬ 
δηλώσεων. 

10. Ενημερώνειτη Διοίκηση γιατις ελλείψεις διαφόρων 
αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις αθλητικές εγκαταστά¬ 
σεις που περιβάλλουν το Δημοτικό Στάδιο. 

12. Σε περίπτωση ατυχήματος ή υγειονομικού επεισοδί¬ 
ου, οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 
ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Δ.Σ. όλα τα θέματα και μετέχει στις 
συνεδριάσεις χωρίς ψήφο. 

14. Χειρίζεται τα θέματα που έχουν σχέση με τους ερ¬ 
γαζόμενους στο Δημοτικό Στάδιο. 

15. Τηρεί ενημερωμένους με όλα τα απαραίτητα στοι¬ 
χεία στους Υπηρεσιακούς Ατομικούς Φακέλους των ερ¬ 
γαζομένων στο Δημοτικό Στάδιο. 

16. Χορηγεί ύστερα από αίτηση πιστοποιητικά σε άτομα 
που έχουν σχέση με το Δημοτικό Στάδιο. 

17. Καθορίζειτο εβδομαδιαίο πρόγραμμα εργασίας του 
προσωπικού που εργάζεται με βάρδιες. 

18. Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζόμενους 
στο Δημοτικό Στάδιο και εισηγείται στο Δ.Σ. 

19. Εγκρίνει τις άδειες των εργαζομένων του Νομικού 
Προσώπου. 

20. Ελέγχειτις κάρτες παρουσίας των εργαζομένων και 
ενημερώνει το Δ.Σ. για κάθε απουσία ή ανωμαλία. 

21. Φροντίζει για την έγκαιρη σύνταξη, αναμόρφωση 
του ετήσιου προϋπολογισμού σύμφωνα με τις διατάξεις 
που ισχύουν για τα Ν.Π.Δ.Δ. των Ο.Τ.Α., καθώς και την 
έγκαιρη σύνταξη και υποβολή του ετήσιου Απολογισμού. 

22. Παρακολουθεί την κίνηση Εσόδων-Εξόδων του Δη¬ 
μοτικού Σταδίου κατά τομέα δραστηριότητας και ενημε¬ 
ρώνει έγκαιρα τις ενδιαφερόμενες υπηρεσίες και το Δ.Σ. 

23. Προσδιορίζει τις τακτικές ανάγκες του Δημοτικού 

Σταδίου σε ετήσια βάση και προβαίνει στην προμήθεια 
διάφορων υλικών. 

24. Διενεργεί διαγωνισμό για μισθώσεις, εκμισθώ¬ 
σεις, προμήθειες που αφορούν το Δημοτικό Στάδιο, 
σύμφωνα με τις διατάξεις που ισχύουν για τα Ν.Π.Δ.Δ. 
των Ο.Τ.Α. 

25. Φροντίζει για τη σύνταξη, προώθηση και έγκριση 
διαφόρων ενταλμάτων. 

26. Φροντίζει για την είσπραξη διαφόρων πόρων του 
Δημοτικού Σταδίου. 

27. Φροντίζει για τη σύνταξη, προώθηση και έγκριση 
των ενταλμάτων μισθοδοσίας και λοιπών παροχών στους 
εργαζομένους. 

28. Παραλαμβάνει και φυλάσσει το υλικό που προορίζε¬ 
ται για το Δημοτικό Στάδιο. 

29. Φροντίζει για τη διανομή του υλικού σύμφωνα με τον 
προορισμό του. 

30. Προβαίνει σε καταστροφή και εκποίηση του άχρη¬ 
στου υλικού. 

31. Τηρεί τα απαιτούμενα βιβλία κλπ σύμφωνα με τις 
διατάξεις περί Ν.Π.Δ.Δ. των Ο.Τ.Α. 

32. Φροντίζει για τον εξοπλισμό με τα απαραίτητα και 
κατάλληλα μέσα του Δημοτικού Σταδίου για την άμεση 
παροχή υγειονομικής περίθαλψης στους ευρισκόμενους 
στους χώρους του Δημοτικού Σταδίου. 

33. Έχει τη δυνατότητα να εξουσιοδοτήσει εγγράφως 
κάποιον υπάλληλο του Γραφείου για τη διεκπεραίωση 
οποιοσδήποτε εργασίας. 

34. Εισηγείται στο Δ.Σ. για την εκτέλεση συντήρησης ή 
κατασκευής και υπολογίζει τις απαιτούμενες δαπάνες. 

35. Παρακολουθεί την εκτέλεση της συντήρησης ή κα¬ 
τασκευής απολογιστικά ή από εργολάβο Δημοσίων Έρ¬ 
γων ή Εμπειροτεχνίτη, όπως προβλέπεται από τις σχετι¬ 
κές διατάξεις για τα Δημόσια Έργα. 

36. Επιβλέπει τις εργασίες μαζί με τον υπεύθυνο του 
Δ.Σ. 

37. Ευθύνεταιγιατη φύλαξη, συντήρηση, επισκευή του 
υλικού και μέσων εξοπλισμού του Δημοτικού Σταδίου. 

38. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

39. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή- 
θειάτους σε ετήσια βάση. 

40. Φροντίζει για τον προσδιορισμό των αναγκών στο 
προσωπικό του Σταδίου και εισηγείται σχετικά στο Δ.Σ. 

41. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφοράτη συντήρηση των εγκα¬ 
ταστάσεων και του υλικού. 

42. Φροντίζει και έχει την ευθύνη για τη συντήρηση 
όλων των εγκαταστάσεων του Δημοτικού Σταδίου και συ¬ 
γκεκριμένα: 

• των κτιριακών εγκαταστάσεων 

• των ηλεκτρολογικών εγκαταστάσεων 

• των υδραυλικών και θερμοϋδραυλικών εγκαταστάσε¬ 
ων 

• των υπαίθριων εγκαταστάσεων 

• των ξυλουργικών εγκαταστάσεων 

• των χλοοταπήτων 

• των κήπων-παρτεριών 

• κλάδεμα, κόψιμο χόρτων, λίπανση, ράντισμα, σκάψι¬ 
μο. 

43. Ευθύνεται για τη χάραξη των γραμμών σε οποιοδή- 
ποτε αγωνιστικό χώρο, καθώς και στο γήπεδο ποδοσφαί¬ 


ρου που μετά από μία ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, όπως και στην περίπτωση που οι γραμμές 
φαίνονται και απλώς χρειάζονται φρεσκάρισμα. 

44. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών Σωματείων. 

45. Μία φορά το χρόνο τουλάχιστον θα πρέπει να υπάρ¬ 
χει έλεγχος λειτουργίας των μηχανολογικών εγκαταστά¬ 
σεων από αρμόδιο Μηχανικό της Τεχνικής Υπηρεσίας του 
Δήμου και ελλείψει αυτής από την αρμόδια Υπηρεσία της 
Περιφέρειας. Όπου λειτουργούν καυστήρες, λέβητες 
,άοίΙΙθΓ υποχρεωτικά θα γίνει συντήρηση τουλάχιστον δύο 
φορές το χρόνο α) είτε από υπάλληλο αντίστοιχης ειδικό¬ 
τητας, β) είτε από ειδικό ιδιωτικό συνεργείο συντήρησης 
και θα διακόπτεται η λειτουργία του Γυμναστηρίου μετά 
από εισήγηση του αρμόδιου υπαλλήλου. 

46. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

47. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

48. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και όταν απαι¬ 
τείται τροποποίηση ή βελτίωση ή αλλαγή αυτών. 

49. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποίη¬ 
ση των υπαρχόντων αθλητικών χώρων. 

50. Συντονισμός παρακολούθηση και έλεγχος της 
εφαρμογής των καθημερινών προγραμμάτων γύμνασης 
και λοιπών αθλητικών εκδηλώσεων. 

51. Συνεργασία με τα Αθλητικά Σωματεία και Συλλό¬ 
γους του Δήμου και παροχή κάθε δυνατής βοήθειας στη 
λειτουργία αυτών. 

52. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

53. Π ρογραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιεί το Νομικό Πρόσωπο με σκοπό τη διάδοση και 
την ανάπτυξη του αθλητικού πνεύματος σε όλους τους 
δημότες. 

54. Μέριμνα για την καλή λειτουργία των χώρων άθλη¬ 
σης. 

55. Ευθύνη για την καλή λειτουργία και απόδοση της 
υλικοτεχνικής υποδομής των χώρων, καθώς επίσης και ο 
εντοπισμός τυχόν ελλείψεων και βλαβών του εξοπλισμού 
τους γενικότερα. 

56. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

57. Μέριμνα για την αποφυγή ατυχημάτων κατά την 
ώρα της άθλησης των αθλουμένων στα τμήματά τους. 

58. Παροχή πρώτων βοηθειών, περίθαλψης, αντιμετώ¬ 
πισης εκτάκτων περιστατικών (κακώσεων, τραυματισμών 
κλπ) όλων των αθλουμένων εντός των χώρων άθλησης. 

59. Τήρηση ατομικών καρτελών των αθλουμένων και 
σημείωση των επιδόσεών τους. 

60. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεωντου Α.Κ. (διοργάνωση 
συνεντεύξεωντύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε. κα). 

61. Ενημέρωση του κοινού πάνω στην αποστολή και 

στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

62. Μέριμνα για την προβολή και διαφήμιση όλων των 
αθλητικών και πολιτιστικών εκδηλώσεων καθώς και έκδο¬ 
ση, διακίνηση και διάθεση ενημερωτικού υλικού στους 
δημότες που έχουν σχέση με αυτές (προγράμματα, αφί- 
σες κ.λπ.). 

Άρθρο 3 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΣΤΑΔΙΟΥ ΑΛΕΞΑΝΔΡΕΙΑΣ 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ, Β'καιΑ' (καταλη¬ 
κτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε'(εισαγωγικός), Δ', Γ, Β' (καταληκτικός). 

• Τα προσόντα διορισμού των θέσεων περιγράφονται 
στα Π.Δ/τα 50/2001,37α/87 και 22/90. 

• Οι θέσεις που προβλέπονται ανά κατηγορία και κλά- 


δο είναι οι εξής: 



ΚΛΑΔΟΣ 

ΚΑΤΗΓΟΡΙΑ ΥΕ 

ΘΕΣΕΙΣ 

ΘΕΣΕΙΣ 

ΥΕ 

Κλητήρων/φυλάκων 

ΠΡΟΒΛΕΠΟΜΕΝΕΣ 

2 

ΚΑΛΥΦΘΕΙΣΕΣ 

2 

ΥΕ 

Νυχτοφυλάκων/ 
Γενικών καθηκόντων 
Προσωπικού 
καθαριότητας 

ΣΥΝΟΛΑ 

2 

2 


Θέσεις εποχικού προσωπικού 

Προβλέπονται πέντε (5) θέσεις διαφόρων ειδικοτήτων 
για την αντιμετώπιση εποχικών, περιοδικών ή πρόσκαι¬ 
ρων αναγκών (άρθρο 18 παρ. 12 Ν. 2503/97). 

Άρθρο 4 

ΓΡΑΜΜΑΤΕΙΑΚΗ-ΔΙΟΙΚΗΤΙΚΗ ΥΠΟΣΤΗΡΙΞΗ 
ΤΟΥ ΔΗΜΟΤΙΚΟΥ ΣΤΑΔΙΟΥ ΑΛΕΞΑΝΔΡΕΙΑΣ 

Επειδή τα τακτικά έσοδα του Δημοτικού Σταδίου οικο¬ 
νομικού έτους 2002 μετά βίας επαρκούν για τη μισθοδο¬ 


σία των υπαρχόντων δύο υπαλλήλων, δεν παρέχεται η δυ¬ 
νατότητα πρόβλεψης επιπλέον θέσεων στο νέο Οργανι¬ 
σμό Εσωτερικής Υπηρεσίας. Κατά συνέπεια, η γραμμα- 
τειακή-διοικητική υποστήριξη αυτού, θα γίνεται υπερω- 
ριακά από Δημοτικό υπάλληλο, ο οποίος ορίζεται με βάση 
τις προβλεπόμενες διαδικασίες. 

Άρθρο 5 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις.. 

Άρθρο 6 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος, εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι αυτό. 

ΑΚΡΟΤΕΛΕΥΤΙΟ ΑΡΘΡΟ 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού οικονομικού έτους 2003, του Δημοτικού Στα¬ 
δίου Αλεξάνδρειας, ο οποίος ενισχύεται από τους ΚΑΠ, 
ύψους 40.000 € περίπου και ανάλογη δαπάνη και για τα 
επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 16 Ιανουάριου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝ. ΚΕΣΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





